b'\n_START_ARTICLE_\nDani dr. Franje Tu\xc4\x91mana\n_START_PARAGRAPH_\nDani dr. Franje Tu\xc4\x91mana - Hrvati kroz stolje\xc4\x87a je hrvatski znanstveno-stru\xc4\x8dni skup. Pokrenuo ga je Milan Vukovi\xc4\x87 2008. godine, umirovljeni sudac Ustavnog suda Republike Hrvatske. Odr\xc5\xbeavaju se jednom godi\xc5\xa1nje u Velikom Trgovi\xc5\xa1\xc4\x87u._NEWLINE_Temeljenje je rezultat razmi\xc5\xa1ljanja o potrebi afirmacije povijesnih \xc4\x8dinjenica o hrvatskom narodu te svestranom i vjerodostojnom istra\xc5\xbeivanju i tuma\xc4\x8denju stvarne povijesne uloge, veli\xc4\x8dine i zna\xc4\x8daja dr. Franje Tu\xc4\x91mana u stvaranju Hrvatske dr\xc5\xbeave i obrani njezine dr\xc5\xbeavne samostalnosti._NEWLINE_Vukovi\xc4\x87a je ponukala na pokretanje \xc4\x8dinjenica da je u leksikonima koji su si davali atribut nacionalnog nedostajali podatci o Tu\xc4\x91manovom rodnom mjestu (Op\xc4\x87i hrvatski leksikon Leksikografskog zavoda Miroslava Krle\xc5\xbee iz 1996.) te pamfleta\xc5\xa1ko pismo zagreba\xc4\x8dkom gradona\xc4\x8delniku Milanu Bandi\xc4\x87u zbog njegove namjere podizanja spomenika Franji Tu\xc4\x91manu; pamfleta\xc5\xa1ko pismo potpisali su Svetozar Livada (usp.) i jo\xc5\xa1 sedmorica te gradska organizacija SRP-a grada Zagreba. U pismu je pored ostalih stereotipa, potpisnicima zasmetalo \xc5\xa1to je Tu\xc4\x91man pokrenuo preimenovanje JAZU u HAZU._NEWLINE_Godine 2013. je na \xc5\xa1estom skupu Milan Vukovi\xc4\x87 najavio osnivanje Instituta koji \xc4\x87e nositi ime dr. Franje Tu\xc4\x91mana. Na \xc5\xa1estom skupu sudjelovala su dvadesetorica povjesni\xc4\x8dara, sociologa i publicista, a istaknutija imena su biv\xc5\xa1i predsjednik Hrvatskoga sabora Nedjeljko Mihanovi\xc4\x87, akademik Petar Str\xc4\x8di\xc4\x87, povjesni\xc4\x8dari Pavao Gali\xc4\x87, fra Andrija Niki\xc4\x87, Ivo Rendi\xc4\x87 Mio\xc4\x8devi\xc4\x87, profesor Sveu\xc4\x8dili\xc5\xa1ta u Mostaru Bo\xc5\xbeo \xc5\xbdepi\xc4\x87 te Stjepan \xc5\xa0ulek i osniva\xc4\x8d Milan Vukovi\xc4\x87.'